होटल व्यवस्थापन तथा व्यवस्थापकीय कार्यगत अभ्याससहितको निःशुल्क शैक्षिक तालिममा सहभागी हुने सुनौलो अवसर!
Right4Children (R4C) ले विगत केही वर्षदेखि १८–२५ उमेर समूहका युवाहरूको वृत्ति विकासका लागि होटल व्यवस्थापन सम्बन्धी तालिम कार्यक्रम सञ्चालन गर्दै आएको छ। यस वर्ष पनि R4C ले शिक्षा इनिसिएटिभ प्रा.लि. (Shikshya Initiative Pvt. Ltd.) सँगको सहकार्यमा कार्यगत अभ्याससहितको ७ महिनाको निःशुल्क तालिम कार्यक्रम सुरु गर्न लागेको हुनाले उल्लिखित योग्यता पूरा गरेका इच्छुक नेपाली युवाहरूले यही २०८३ साल श्रावण ३० गतेभित्र यस कार्यालयमा आएर आवेदन फाराम भर्नका लागि यो सूचना मार्फत जानकारी गराइन्छ।

तालिमका विशेषताहरू:
· प्रशिक्षार्थीले तालिम अवधिको सुरुवाती ४ महिना गैरआवासीय रूपमा तालिम प्रदायक संस्थामा साधारण तथा पेशागत सैद्धान्तिक विषयहरू सिक्नेछन्।
· त्यसपछिका ३ महिना सम्बन्धित उद्योग/व्यवसाय/होटलमा (फिल्डमा) गई आधारभूत तथा पेशागत सीपका बारेमा कार्य अभ्यास गर्दै सिक्नेछन्।
· तालिम अवधिको अन्तिम महिनामा प्रशिक्षार्थीले तालिम प्रदायक संस्थामा आफ्ना अनुभवहरू साट्ने तथा फिल्डमा सिक्न नपाएका वा छुट भएका सीपहरू सिक्नेछन्।
· तालिम अवधिभर निरन्तर रूपमा प्रशिक्षार्थीहरूको कार्य सम्पादन, अनुगमन तथा सुपरिवेक्षण सम्बन्धित शिक्षक/प्रशिक्षकले गर्नेछन् र उनीहरूको कार्यदक्षता बढाउन आवश्यक अभिमुखीकरण तथा मार्गदर्शन गरिनेछ।
· तालिम पूर्ण रूपमा निःशुल्क हुनेछ।
· तालिमका क्रममा आवश्यक पर्ने सम्पूर्ण सिकाइ सामग्रीको निःशुल्क व्यवस्था हुनेछ।
· तालिममा सहभागी हुनका लागि आवश्यक न्यूनतम योग्यता:
· होटल व्यवसायमा काम गर्न विशेष रुचि भएको हुनुपर्ने।
· आर्थिक/सामाजिक रूपमा पछाडि परेको हुनुपर्ने।
· १८ वर्ष उमेर पूरा भएको र २५ वर्ष ननाघेको नेपाली नागरिक हुनुपर्ने।
· अन्तर्वार्ता र अभिक्षमता परीक्षण उत्तीर्ण गर्नुपर्ने।
· एस.एल.सी./एस.ई.ई. पास गरेको हुनुपर्ने।
· मानसिक र शारीरिक रूपमा पाठ्यक्रमले तोकेअनुसारको कार्य गर्न सक्ने हुनुपर्ने।
फाराम भर्नका लागि आवश्यक पर्ने कागजातहरू:

१. नेपाली नागरिकताको प्रमाणपत्रको फोटोकपी – १ प्रति
२. हालसालै खिचिएको पासपोर्ट साइजको फोटो – १ प्रति
३. एस.एल.सी./एस.ई.ई. पास गरेको सर्टिफिकेटको फोटोकपी – १ प्रति

छनोट प्रक्रिया:
अन्तर्वार्ता र आवश्यक परेका खण्डमा होम भिजिट पनि गरिनेछ। यस कार्यक्रमका बारेमा थप जानकारी आवश्यक परेमा Right4Children को कार्यालयमा सम्पर्क गर्न सकिनेछ।

नोट: सार्वजनिक बिदाका दिन, शनिबार र आइतबार कार्यालय बन्द रहनेछ।

राइट फर चिल्ड्रेन (Right4Children)
पोखरा–७, रत्नचोक, जनप्रिय मार्ग (श्रीकृष्ण प्रणामी मन्दिरको पारिपट्टि)
फोन:
०६१–४५३९९३ / ४५५१७६
९७६६४९८५२० (अभिषेक बास्तोला)
९८२८५८०३५ (सुजित कुमार थापा)
